Yan Zhiqiang

Yan Zhiqiang (født 22. oktober 1987) er en kinesisk handikappet bocciaspiller som konkurrerer i klassen BC2, som er en av klassene for utøvere med cerebral parese. 

Karriere
Yan deltok ved VM i boccia 2006 i Rio de Janeiro, i klassen BC2. I den individuelle konkurransen kom han på 11.-plass. Ved paralympiske sommerleker 2008 deltok han både individuelt og i parkonkurransen i klassen BC1-2. Individuelt kom han på andreplass i sin gruppe i gruppespillet, med to seire og et tap, men gikk ikke videre til sluttspillet. I parkonkurransen kom Kina på 4.-plass, etter at de tapte bronsefinalen 4-5 for Spania.IPC - Beijing 2008 Paralympic Games - Boccia - Mixed Team BC1-BC2, besøkt 23. oktober 2012.

Han vant gull individuelt ved VM i boccia 2010, etter seier 5-2 over britiske Nigel Murray i finalen. I lagkonkurransen ble imidlertid Kina slått ut i kvartfinalen, der de tapte på tiebreak mot Spania, etter 8-8 ved full tid. Ved Asian Para Games 2010 i Guangzhou kom han på 9.-plass, og året etter kom han på 6.-plass ved Verdenscupen i boccia 2011, der Kina fikk 9.-plass i lagkonkurransen i klassen BC1-2. Etter dette var han rangert som nummer 2 i verden i sin klasse ved utgangen av 2011.CPISRA - World ranking list of BC2 - Friday, Dec 16 2011  , besøkt 9. februar 2013.

Ved Paralympiske sommerleker 2012 i London fikk han to sølvmedaljer. Individuelt fikk han sølv i klassen BC2. Han slo sørkoreanske So-Yeong Jeong 5–2 i semifinalen, men tapte 8–0 for Maciel Sousa Santos i finalen. I lagkonkurransen fikk Kina også sølv i klassen BC1-2, etter 10–5-tap mot Thailand i finalen.  

Referanser

Eksterne lenker
 Profil hos IPC 
 London 2012 - Zhiqiang Yan
 London 2012 - Athletics - Boccia (resultater PL 2012)

Kategori:Kinesiske bocciaspillere
Kategori:Kinesiske handikappidrettsutøvere
Kategori:Deltakere for Kina under Paralympiske sommerleker 2012
Kategori:Deltakere for Kina under Paralympiske sommerleker 2008
Kategori:Verdensmestere i boccia
Kategori:Fødsler i 1987